Padarnín

Padarnín MIGUEL BALLESTÍN, Pascual, Toponimia Mayor de Aragón; pp. 427-428. Institución «Fernando el Católico» + Gara d'Edizions. Zaragoza, 2014. ISBN 978-84-8094-059-7 (en catalán Paderniu, oficialment en castellano, Padarníu) é un llugar d'el municipio de Vall de Lierp, a la comarca de Ribagorza y la provincia de Uesca. En 2018 la suya población eba de 3 habitants. Nomenclátor: Población del Padrón Continuo por Unidad Poblacionalde l'INE; consultau el 23 de mayo de 2019.

Forman el llugar diferents casas diseminadas per la costera solana d'el Turbón, arredol d'els 1050 metros sobre el nibel de la mar, a la conca alta d'el barranco que se diu per ixo mesmo de Padarnín. É comunicau con Sarrat y con Eixeya per una pista asfaltada de poco mes d'un kilometro.

 Toponimia 

Padarnín é con tota probabilidat un toponimo que viene d'el llatín y, en contra d'el que bel autor local diu, no tene cosa de basco. Provendría d'el nome de persona PATERNIU u PATERNUS, a'l cual s'habría anyadiu la terminación chenitiva -INU que indica pertenencia, tot formand-se alavez <*PATERNINUS, «ho que é propiedat de Paternius». Padarnín é un nome de llugar que trobam documentau dende el llatín d'el sieglo VI, por la cual cosa é tota una excepción en l'Alto Aragón y mos permite trazar la suya evolución ben fácil.

Padarnín eba Paternini en 1097-1104, Padarnin en 1609 y 1613. Mantene la -n final d'alcuerdo con la fonetica aragonesa, a diferencia de bels casos en la zona que siguen la tendencia catalana de perder-la.

 Casas 

Las casas de Padarnín son: casa Fumenal, casa Pedro Solana, casa Sastre, casa Solaneta y casa Villega. SELFA SASTRE, Moisés. Toponimia de Ribagorza. Municipio de Valle de Lierp. Colección Toponimia de Ribagorza. Editorial Milenio. Lleida, 2003. ISBN 4-9743-089-1

 Llengua 

Como tot el municipio de vall de Lierp, Padarnín é en zona de transición llingüistica entre l'aragonés y el catalán, en las suyas variants ribagorzanas. Padarnín é a la parte occidental de la vall, aon las aiguas marchan cara ta l'Esera, como tamén Pueyo, Eixea, Sarrat y l'Obago. La parla d'esta parte de la vall se considera aragonés ribagorzano de transición ta catalán, mentres que la parte oriental (Piniello y Reperós) s'ha cllasificau como catalán ribagorzano de transición ta aragonés.

La dita transición é tan progresiva que de regular las parlas de tota la Ribagorza, tanto las que pertencen a la un como a l'atro idioma, son comprensibles entre si y tenen elementos comuns que son propios d'esta comarca.

 Rechistro 

Entre que se feba el prochecto de l'Archivo Audiovisual de l'Aragonés, que se va fer dende l'anyo 2001 y enta debant, con la finalidat de documentar d'una traza grafica los parlars vivos de los diferents llugars aragonesofonos de l'Alto Aragón, se va grabar en video conversacions y expllicacions sobre la vida tradicional per parte de parladors patrimonials de la parla local de Padarnín y d'Eixea, que son aldeyas de Vall de Lierp. Las ditas grabacions son disponibles a la plataforma YouTube.Canal YouTube de la Asociación Cultural Parola, responsable del Archivo Audiovisual de l'Aragonés.

 Demografía 

 Monumentos 
Casa Fumenal, d'els siglos XVII-XVIII. É restaurada y chestionada per una parella de biologos, como negocio de turismo rural y grancha-escuela, aon ofrecen actividaz relacionadas con a naturaleza. Articlo «Valle de Lierp, una tierra de segundas oportunidades» en l'Heraldo de Aragón de 22 d'abril de 2019. Consultau el 24 de mayo de 2019.
Ermita de Sant Pedro, d'el siglo XVIII, t'aon se fa romería dende tot el municipio a'l día d'el santo (29 de chunio).

 Festas 

Con toz els llugars de la Vall, fan las festas de conchunta. Este é el calendario festivo de vall de Lierp: Fiestas y Tradiciones, de la web de l'Ayuntamiento de Vall de Lierp, consultada el 28 d'abril de 2019.

La festa menor é pa Santa Agueda, el 5 de febrero.
13 de chunio, romería enta la ermita de Sant Antón.
29 de chunio, romería enta la ermita de Sant Pedro en Padarnín.
2 de chuliol, romería enta la ermita de la Virchen d'el Pueyo, entre Eixea y l'Obago.
La festa mayor tradicionalment eba el 4 y 5 de setiembre. Actualment les festas con Semana Cultural se fan la semana antes de la zaguera d'agosto.

 Referencias 

 Enlaces externos 

  Noms dels llugás, Receta del membrillo y Romería de San Pedro, videos de l'Archivo Audiovisual de l'Aragonés sobre la parla autoctona en Padarnín (Valle de Lierp).


Categoría:Lugars d'a provincia de Uesca
Categoría:Lugars d'a Vall de Lierp
Categoría:Localidaz d'a diocesi de Balbastro-Monzón en Ribagorza